Taggara-a, tbeddel tmuɣli, ma yella nger tamawt d akken tbeddel teswiεt imi imdanen ur ttuɣalen ara d izewwaɣen ma slan i wawal n tayri, bdan ttaken azal i tnefsit-nsen, ssuffuɣen-d ayen yettweffren daxel n wul-nsen, uɣalen ttawin-d iḥulfan-nsen mebla akukru, senfalayen-d iḥulfan-nsen s wudem usrid,uɣalen ttmeslayen-d ɣef wafrayen-nsen mebla tuggdi.« … asefru n tayri n wass-a, amedyaz yettader-d timsal n wudem nniḍen, yekcem deg ubrid afelsafi, d iḥulfan i zedɣen tafekka n wul, deg wayen yettidir umdan ɣer daxel-is ».14